joelniklaus/EU_Wikipedias huggingface dataset:
Λιουέλιν ο Μέγας

Ο Λιουέλιν ο Μέγας (Ουαλικά: Llywelyn Fawr, Αγγλικά: Llywelyn the Great) ήταν βασιλιάς του Γκουίνεθ (1195–1240) στη βόρεια Ουαλία από τον Οίκο των Άμπερφραου και τελικά «Πρίγκιπας των Ουαλών» (1228-1240) και «Πρίγκιπας της Ουαλίας». Με συνδυασμό πολέμου και διπλωματίας κατάφερε να κυριαρχήσει στην Ουαλία για 45 χρόνια.

Κατά την παιδική του ηλικία, το Γκουίνεθ κυβερνήθηκε από τους δύο θείους του, οι οποίοι χώρισαν το βασίλειο μεταξύ τους, μετά τον θάνατο του παππού του Λιουέλιν Όουεν Γκουίνεθ το 1170. Ο Λιουέλιν είχε ισχυρή αξίωση να γίνει ο νόμιμος ηγεμόνας και ξεκίνησε εκστρατεία για να κερδίσει την εξουσία από νεαρή ηλικία. 

Μέχρι το 1200 ήταν ο μοναδικός κυρίαρχος του Γκουίνεθ και συνθηκολόγησε με τον βασιλιά Ιωάννη της Αγγλίας το ίδιο έτος. Οι σχέσεις του Λιουέλιν με τον Ιωάννη παρέμειναν καλές για τα επόμενα δέκα χρόνια. Στο μεταξύ παντρεύτηκε την κόρη του Ιωάννη, Ιωάννα, Λαίδη της Ουαλίας, το 1205. Το 1211 οι σχέσεις των δύο επιδεινώθηκαν και ο Ιωάννης εισέβαλε στο Γκουίνεθ. Ο Λιουέλιν αναγκάστηκε να εγκαταλείψει αρκετά εδάφη του, τα οποία μπόρεσε να ανακτήσει το επόμενο έτος συμμαχώντας με άλλους Ουαλούς πρίγκιπες. Το 1215 συμμάχησε με τους βαρόνους, οι οποίοι ανάγκασαν τον Ιωάννη να υπογράψει τη Μάγκνα Κάρτα. Μέχρι το 1216 ο Λιουέλιν ανήλθε σε κυρίαρχη δύναμη της Ουαλίας. Μετά το θάνατο του βασιλιά Ιωάννη, συνήψε την Συνθήκη του Ουόρστερ με τον διάδοχο, Ερρίκο Γ΄ της Αγγλίας, το 1218, η οποία επικύρωσε την ηγεμονία του σε όλες τις πρόσφατες κατακτήσεις του.

Από το 1216, ο Λιουέλιν και οι διάδοχοί του κυβέρνησαν το Πριγκιπάτο της Ουαλίας έως το 1283, όταν κατακτήθηκε από την Αγγλία και τέθηκε υπό τον άμεσο έλεγχο του Αγγλικού στέμματος. Το 1542 η Ουαλία ενσωματώθηκε και επίσημα στο Βασίλειο της Αγγλίας.

Δείτε επίσης 
Πριγκιπάτο της Ουαλίας

Παραπομπές
Ανισότητα Ποποβίτσιου για τη Διακύμανση

Στην θεωρία πιθανοτήτων, η ανισότητα Ποποβίτσιου αφορά μία οποιαδήποτε πραγματική τυχαία μεταβλητή  η οποία λαμβάνει τιμές στο διάστημα , και λέει ότι η διακύμανσή της  φράζεται ως
.

Απόδειξη

Έστω  η αναμενόμενη τιμή της . Θεωρούμε την τυχαία μεταβλητή  η οποία έχει  και .

Επίσης, ισχύει ότι η  είναι φραγμένη ως εξής . Επομένως,  και  και συνεπώς
.
Επεκτείνοντας το δεξί μέλος, από την γραμμικότητα της αναμενόμενης τιμής έχουμε ότι 
.
Αναδιατάσσοντας, έχουμε ότι

Η ανισότητα αριθμητικού-γεωμετρικού μέσου για δύο μεταβλητές  δίνει ότι
.
Για  και , λαμβάνουμε ότι
.
Συνδυάζοντας με την (), έχουμε την ζητούμενη ανισότητα
.

Ισότητα
Η ανισότητα ισχύει για ισότητα όταν .

Η διακύμανση δίνεται από τον τύπο

Παραλλαγές
Η ανισότητα αυτή αναφέρεται στην εργασία του Τιβέριου Ποποβίτσιου το 1935. Έκτοτε διάφορες παραλλαγές και γενικεύσεις έχουν παρουσιαστεί.

Η εργασία του Γκραςς δίνει την εξής γενίκευση για δύο τυχαίες μεταβλητές  και ,

όπου  είναι η συνδιακύμανση των  και . Για , λαμβάνουμε την ανισότητα Ποποβίτσιου.

Ο Μπάτια και ο Ντέιβις παρουσίασαν την εξής γενίκευση
,
η οποία προκύπτει από την παραπάνω απόδειξη.

Παραπομπές

Θεωρία πιθανοτήτων
Ανισότητες
Ο Άρχοντας των Δαχτυλιδιών: Τα Δαχτυλίδια της Δύναμης

To Ο Άρχοντας των Δαχτυλιδιών: Τα Δαχτυλίδια της Δύναμης (Πρωτότυπη γλώσσα:The Lord of the Rings: The Rings of Power) είναι μία αμερικανική τηλεοπτική σειρά φαντασίας, βασισμένη στο έργο του Τζ. Ρ. Ρ. Τόλκιν, Ο Άρχοντας των Δαχτυλιδιών, καθώς και σε άλλες συμπληρωματικές δουλειές του συγγραφέα, σχετικά με τη Μέση-Γη. Πρόκειται για μία σειρά των Τζ. Ντ. Πέιν και Πάτρικ ΜακΚέι, για το Amazon Prime Video. Η σειρά διαδραματίζεται στη Δεύτερη Εποχή, χιλιάδες χρόνια πριν τα γεγονότα που εξιστορούνται στα βιβλία Το Χόμπιτ και Ο Άρχοντας των Δαχτυλιδιών. Η παραγωγή έγινε απο την Amazon Studios, σε συνεργασία με την HarperCollins και την New Line Cinema, και πάντα με τη συμβολή του Ιδρύματος Τολκιν (Tolkien Estate).

H Amazon αγόρασε τον Νοέμβριο του 2017, τα πνευματικά τηλεοπτικά δικαιώματα για τον Άρχοντα των Δαχτυλιδιών, έναντι 250 εκατομμυριών δολαρίων, ενώ δεσμεύτηκε για μία σειρά αποτελούμενη απο 5 κύκλους, η οποία γενικά θα στοιχίσει πάνω από 1 δισεκατομμύριο δολάριο, γεγονός που την καθιστά την πιο ακριβή τηλεοπτική σειρά όλων των εποχών. Το 2018, έγινε η πρόσληψη των Πέιν και ΜαΚέι. Η σειρά αρχικά βασίζεται σε συμπληρωματικό έργο του Τόλκιν, ενώ συνεργάστηκαν και με τον Σάιμον Τόλκιν, εγγονό του συγγραφέα. Βάσει της συμφωνίας της εταιρείας με το Ίδρυμα Τόλκιν, η σειρά δεν αποτελεί συνέχεια ούτε της τριλογίας Ο Άρχοντας των Δαχτυλιδιών ούτε και της τριλογίας Το Χόμπιτ. Παρόλα αυτά, υπήρχε παρόμοιος σχεδιασμός παραγωγής, ενώ ο Χάουαρντ Σορ,ο οποίος συνέθεσε και τις δύο τριλογίες, σύνθεσε το κεντρικό μουσικό θέμα των τίτλων έναρξης του κάθε επεισοδίου της σειράς, ενώ όλη την υπόλοιπη μουσική της σειράς σύνθεσε ο Μπέαρ ΜακΚρίρι. Τα γυρίσματα έγιναν στη Νέα Ζηλανδία, μεταξύ τον Φεβρουάριο του 2020 και τον Αύγουστο του 2021. Λόγω προβλημάτων που δημιούργησε η πανδημία του COVID-19, άργησε και η παραγωγή του πρώτου κύκλου να ολοκληρωθεί. 

Η σειρά έκανε το ντεμπούτο της την 1η Σεπτεμβρίου του 2022, με τα δυο πρώτα επεισόδια της σειράς να κάνουν πρεμιέρα τότε.

Παραπομπές

Εξωτερικοί σύνδεσμοι 
 
 
 Ο Άρχοντας των Δαχτυλιδιών: Τα Δαχτυλίδια της Δύναμης στο Amazon Prime Video

Αμερικανικές δραματικές τηλεοπτικές σειρές
Αμερικανικές τηλεοπτικές σειρές φαντασίας
Τηλεοπτικές σειρές βασισμένες σε βιβλία
Τηλεοπτικές σειρές που επηρεάστηκαν από την πανδημία COVID-19
Μέση Γη
Έργα βασισμένα στον Άρχοντα των Δαχτυλιδιών
Τηλεοπτικές σειρές του Amazon Prime Video
Τηλεοπτικές σειρές της δεκαετίας του 2020
Πρωτάθλημα καλαθοσφαίρισης ανδρών Basket League 2022-2023

Το Πρωτάθλημα καλαθοσφαίρισης ανδρών Basket League 2022-23 είναι η 83η σεζόν του ελληνικού πρωταθλήματος καλαθοσφαίρισης ανδρών, της κορυφαίας επαγγελματικής κατηγορίας συλλογικής καλαθοσφαίρισης στην Ελλάδα. Η σεζόν ξεκίνησε στις 8 Οκτωβρίου 2022.

Ομάδες 

Ο προγραμματισμός μιλούσε για πρωτάθλημα 14 ομάδων, με τον υποβιβασμό μίας και την άνοδο δύο την προηγούμενη χρονιά, όμως όχι μόνο δεν αυξήθηκαν κατά 1 ομάδα αλλά μειώθηκαν κιόλας, καθώς είχαμε δύο αποχωρήσεις πριν την έναρξη.   

Η ΚΑΕ Λάρισα που τερμάτισε 4η την περασμένη σεζόν αποφάσισε να μην συμμετάσχει για οικονομικούς λόγους και αποχώρησε. 

Προβιβάστηκε από τη  σεζόν 2021-22 της Α2 Εθνικής η ομάδα της Καρδίτσας και του Ψυχικού αλλά η ομάδα των Αθηνών δήλωσε και αυτή αδυναμία συμμετοχής για οικονομικούς λόγους.

Έδρες

Τοποθεσίες και γήπεδα

Κανονική περίοδος

Βαθμολογία

Αποτελέσματα

Παραπομπές

Εξωτερικοί σύνδεσμοι 

 Επίσημος ιστότοπος της Basket League
 Επίσημος ιστότοπος της Ελληνικής Ομοσπονδίας Καλαθοσφαίρισης

Α1 εθνική κατηγορία καλαθοσφαίρισης ανδρών
Καλαθοσφαίριση το 2022
Καλαθοσφαίριση το 2023
Τρέχουσες διοργανώσεις καλαθοσφαίρισης
Κοινότητα Κορφών

Η Κοινότητα Κορφών είναι κοινότητα του Δήμου Μαλεβιζίου στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Κορφές. Περιλαμβάνοντας μόνον την έδρα της έχει 293 κατοίκους, σύμφωνα με την απογραφή του 2011 και εκπροσωπείται από τον Πρόεδρο κ. Κωνσταντίνο Φαραζάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας:

Παραπομπές 

Δήμος Μαλεβιζίου
Αλί Ασάντοφ

Ο Αλί Ασάντοφ (Ali Hidayat oghlu Asadov,  ,  γεννημένος στις 30 Νοεμβρίου 1956) είναι πολιτικός του Αζερμπαϊτζάν που υπηρετεί ως πρωθυπουργός του Αζερμπαϊτζάν μετά τον διορισμό του στη θέση στις 8 Οκτωβρίου 2019 από τον πρόεδρο Ιλχάμ Αλίγιεφ.

Πρώτα χρόνια 
Γεννήθηκε στις 30 Νοεμβρίου 1956 στο Μπακού.  Το 1974 αποφοίτησε από το 134ο Γυμνάσιο στο Μπακού και εισήλθε στο Ρωσικό Οικονομικό Πανεπιστήμιο Πλεχάνοφ στη Μόσχα, από το οποίο αποφοίτησε το 1978. Υπηρέτησε στον σοβιετικό στρατό από το 1978 έως το 1980 

Το 1980 άρχισε να εργάζεται ως επικεφαλής εργαστηριακός βοηθός στο Ινστιτούτο Οικονομικών Επιστημών της Ακαδημίας Επιστημών της ΣΣΔ του Αζερμπαϊτζάν. Ο Ασάντοφ συνέχισε την εκπαίδευσή του στο Ινστιτούτο Οικονομικών Επιστημών της Ακαδημίας Επιστημών της ΕΣΣΔ στη Μόσχα μεταξύ 1981 και 1984, όπου πήρε το μεταπτυχιακό του δίπλωμα στα Οικονομικά. 

Το 1989-1995 εργάστηκε ως αναπληρωτής καθηγητής και επικεφαλής του Τμήματος στο Ινστιτούτο Κοινωνικής Διοίκησης και Πολιτικής Επιστήμης του Μπακού.

Καριέρα 

Στις 1ες κοινοβουλευτικές εκλογές του Αζερμπαϊτζάν που διεξήχθησαν στις 12 Νοεμβρίου 1995, ο Αλί Ασαντόφ εξελέγη βουλευτής με αναλογική αντιπροσώπευση για τη θητεία 1995-2000, εκπροσωπώντας το Κόμμα του Νέου Αζερμπαϊτζάν.  

Στις 17 Απριλίου 1998 διορίστηκε βοηθός του προέδρου του Αζερμπαϊτζάν για οικονομικές υποθέσεις. Σύμφωνα με το διάταγμα του προέδρου Ιλχάμ Αλίγιεφ της 30ής Νοεμβρίου 2012, ο Ασάντοφ διορίστηκε αναπληρωτής επικεφαλής της Προεδρικής Διοίκησης   και το 2017 βοηθός του Προέδρου του Αζερμπαϊτζάν για οικονομικές υποθέσεις.  Ο Ασαντόφ θεωρείται στενός σύμμαχος του προέδρου Αλίεφ. Τον Οκτώβριο του 2019, μετά την παραίτηση του Νοβρούζ Μαμάντοφ, εξελέγη πρωθυπουργός με ψήφους 105 έναντι 0.  Είναι επικεφαλής της 8ης κυβέρνησης του Αζερμπαϊτζάν .

Βραβεία 
 Τάγμα «Για την υπηρεσία στην πατρίδα» δεύτερου βαθμού (2012) 
 Τάγμα «Για Υπηρεσία στην Πατρίδα» πρώτου βαθμού (2016)

Παραπομπές 

Αζέροι πανεπιστημιακοί
Πρωθυπουργοί του Αζερμπαϊτζάν
Γεώργιος Π. Λαζαρίδης

Ο Γεώργιος Λαζαρίδης (1920-2004) του Πέτρου, ήταν Έλληνας γιατρός και πολιτικός. Διατέλεσε βουλευτής από το 1963 έως το 1967.

Βιογραφία 
Γεννήθηκε το 1920. Καταγόταν από τον Περδίκκα Εορδαίας. 
Σπούδασε στην Οδοντιατρική Σχολή και εργάστηκε ως οδοντίατρος. Παράλληλα ασχολήθηκε με την πολιτική. Εξελέγη βουλευτής Κοζάνης το 1963 και το 1964.

Μετά την πτώση της χούντας πολιτεύτηκε ξανά το 1974 με την Ένωση Κέντρου - Νέες Δυνάμεις και συγκέντρωσε 4.528 ψήφους, χωρίς να εκλεγεί βουλευτής.

Απεβίωσε σε ηλικία 84 ετών στη Θεσσαλονίκη στις 24 Ιουλίου 2004 και κηδεύτηκε την επομένη στην ιδιαίτερη πατρίδα του, τον Περδίκκα.

Παραπομπές 

Βουλευτές Κοζάνης
Βουλευτές εκλεγμένοι με την Ένωση Κέντρου
Διοργανώσεις Ε.Π.Σ. Ηπείρου 2022–23

Για την περίοδο 2022–23, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ιωαννίνων.

Η πρωταθλήτρια ομάδα της ΕΠΣ Ηπείρου συμμετέχει στα μπαράζ ανόδου της Γ΄ Εθνικής ερασιτεχνικής κατηγορίας.

Η ομάδα που ανακηρύσσεται κυπελλούχος ΕΠΣ Ηπείρου, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

Η σεζόν 2022-23 περιλαμβάνει πρωτάθλημα και κύπελλο. Επίσης περιλαμβάνει πρωταθλήματα υποδομών.

Πρωτάθλημα
Η δομή του πρωταθλήματος της Ε.Π.Σ. Ηπείρου είναι η εξής:

Α΄ Κατηγορία
Β΄ Κατηγορία (2 Όμιλοι)
Γ΄ Κατηγορία

Α ερασιτεχνική
Η Α ερασιτεχνική διεξάγεται σε έναν όμιλο ξανά. Δεν κατεβαίνουν σε σχέση με πέρυσι ο ΠΑΣ Κράψης, ο Πασσαρών Ροδοτοπίου και ο ΠΑΣ Πηγών Λούρου. Μετά την διαδικασία της κλήρωσης η ΑΕ Μικρασιατών αποφάσισε την μη κάθοδο της στο πρωτάθλημα. Οι ομάδες έγιναν 18 και έγινε νέα κλήρωση.Μετά την αποχώρηση και της ΑΕΜ, αποφασίστηκε ο υποβιβασμός τεσσάρων ομάδων αντί των πέντε που ήταν αρχικά το πλάνο.

Β΄ ερασιτεχνική 
Η Β ερασιτεχνική διεξάγεται σε 2 ομίλους. Δεν κατεβαίνουν σε σχέση με πέρυσι ο Αγροτικός Αστέρας Άνω Καλαμά, ο Θρίαμβος Σερβιανών και ο Σταυραετός Συρράκου. Αντίθετα κατεβαίνουν μετά από απουσία ενός χρόνου ο ΑΕΔ Πωγωνάτος και ο ΑΟ Ζωοδόχος. Οι 5 πρώτοι κάθε ομίλου θα παίξουν μεταξύ τους σε μίνι πρωτάθλημα μεταφέροντας την βαθμολογία της κανονικής διάρκειας. Οι πρώτοι θα ανέβουν απευθείας στην Α ερασιτεχνική ενώ θα υπάρξει μπαράζ μεταξύ των δεύτερων για να ανέβει ακόμα μια ομάδα. Από την άλλη με τον ίδιο τρόπο θα παίξουν και οι υπόλοιπες ομάδες play out.Υποβιβάζονται οι 2 τελευταίες κάθε ομίλου.

Κύπελλο
Στο κύπελλο συμμετέχουν υποχρεωτικά οι ομάδες Α και Β ερασιτεχνικής. Προαιρετική είναι η συμμετοχή για τις ομάδες της Γ ερασιτεχνικής.

1η φάση 
Οι αγώνες είναι μονοί. Σε περίπτωση ισοπαλίας το παιχνίδι πηγαίνει στα πέναλτι. Οι αγώνες πραγματοποιήθηκαν στις 29 και 30 Οκτωβρίου 2022.

ΑΕ Πλατανιάς-ΑΕ Ραφταναίων

ΑΟ Βελισσαρίου-Κένταυρος Μουσιωτίτσας 4-1

ΠΑΣ Αλμυρός Βουνοπλαγιάς-ΑΠΣ Οι Τίγρεις 5-1

ΠΑΣ Περιβλέπτου-ΑΕ Πραμάντων 0-3

ΑΣ Απείθαρχος-ΠΑΣ Κάστρου 0-3

ΑΕ Δαφνούλας-ΑΕ Γιάννενα 1-2

ΠΑΟ Ασβεστοχωρίου-ΑΟ Αμπελόκηποι 1-0

ΑΕ Κληματιάς-ΑΕ Κρανούλας 2-4

Προοδευτική Περάματος-ΑΣ Νεοκαισάρειας 4-1

Αετός Αετορράχης-ΑΟ Ζωοδόχος 0-3

ΠΑΟ Πεντέλης-ΑΣ Αχέρων Ρωμανού 3-0

Παραπομπές

Εξωτερικοί σύνδεσμοι
 Επίσημη ιστοσελίδα

Διοργανώσεις Ένωσης Ποδοσφαιρικών Σωματείων Ηπείρου
Εγχώρια ποδοσφαιρικά πρωταθλήματα 2022–2023
Εγχώρια ποδοσφαιρικά κύπελλα 2022-2023
Κομητεία Χάρισον (Μισισίπι)

Η Κομητεία Χάρισον είναι μια από τις κομητείες της πολιτείας του Μισισίπι, στις Η.Π.Α. Πήρε το όνομά της από τον ένατο πρόεδρο των Η.Π.Α, τον Ουίλιαμ Χένρι Χάρισον. Έχει έκταση 2.530 τ.χιλ. και ο πληθυσμός της, το 2021, εκτιμάται ότι ήταν 209.000 κάτοικοι. Έχει δύο πρωτεύουσες, το Biloxi και το Gulfport.

Το 1969 υπέστη μεγάλες ζημιές από τον Τυφώνα Καμίλ (Hurricane Camille) και το 2005 από τον Τυφώνα Κατρίνα.

Παραπομπές 

Χάρισον
Πρωθυπουργός του Καναδά

Ο Πρωθυπουργός του Καναδά (αγγλικά: Prime Minister of Canada, γαλλικά: Premier Ministre du Canada), είναι ο επικεφαλής της κυβέρνησης του Καναδά. Υπό το σύστημα Γουεστμίνστερ, ο πρωθυπουργός του Καναδά, κυβερνά με την εμπιστοσύνη της πλειοψηφίας της Βουλής των Κοινοτήτων του Καναδά. Ο πρωθυπουργός και το Υπουργικό Συμβούλιο (των οποίων τα μέλη διορίζει ο πρωθυπουργός) είναι συλλογικά υπεύθυνοι για τις πολιτικές και τις δράσεις τους ενώπιον του μονάρχη, του Κοινοβουλίου, του πολιτικού κόμματός τους και τελικώς του εκλογικού τους σώματος. 

Ο πρωθυπουργός του Καναδά, διορίζεται από τον Γενικό Κυβερνήτη του Καναδά, ο οποίος εκπροσωπεί τον εκάστοτε Μονάρχη του Ηνωμένου Βασιλείου (σήμερα τον Κάρολο Γ΄). Επίσης, συνήθως ο πρωθυπουργός είναι ο ηγέτης του μεγαλύτερου σε έδρες κόμματος στη Βουλή των Κοινοτήτων. Τέλος, οι πρωθυπουργοί με την ανάληψη των καθηκόντων τους, γίνονται ισόβια μέλη του Μυστικού Συμβουλίου του Καναδά (King's Privy Council for Canada).  

Ο σημερινός και 23ος πρωθυπουργός του Καναδά, είναι ο Τζάστιν Τρυντώ, ηγέτης του Φιλελεύθερου Κόμματος. Ανέλαβε τα καθήκοντά του, στις 4 Νοεμβρίου 2015.

Ρόλος και αρμοδιότητες

Δείτε ακόμα 
 Κατάλογος πρωθυπουργών του Καναδά

Παραπομπές

Πολιτική του Καναδά
Πρωθυπουργοί του Καναδά
__ΕΥΡΕΤΗΡΙΟ__
Βουλή των Κοινοτήτων του Καναδά

Η Βουλή των Κοινοτήτων του Καναδά (αγγλικά: House of Commons of Canada, γαλλικά: Chambre des communes du Canada) είναι η Κάτω Βουλή του ομοσπονδιακού Κοινοβουλίου του Καναδά, το οποίο περιλαμβάνει επίσης το Στέμμα (Βρετανός μονάρχης) και τη Γερουσία (Άνω Βουλή). Η Βουλή των Κοινοτήτων, συνεδριάζει στον Λόφο του Κοινοβουλίου στην Οττάβα.

Η Βουλή των Κοινοτήτων, είναι ένα δημοκρατικά εκλεγμένο αντιπροσωπευτικό σώμα, το οποίο περιλαμβάνει 338 βουλευτές (MPs ή députés). Τα μέλη της Βουλής, εκλέγονται με το σύστημα της απλής αναλογικής, σε κάθε μία από τις μονοεδρικές εκλογικές τους περιφέρειες.

Ρόλος και εξουσίες 
Η επίσημη ονομασία της Βουλής των Κοινοτήτων του Καναδά, είναι: αγγλικα: The Honourable the Commons of Canada in Parliament assembled, γαλλικά: L'honorable les communes du Canada assemblés au Parlement). 

Οι αρμοδιότητες και οι εξουσίες της Βουλής των Κοινοτήτων, υπερβαίνουν κατά πολύ τις αρμοδιότητες της Καναδικής Γερουσίας. Για παράδειγμα, το Υπουργικό Συμβούλιο και ο Πρωθυπουργός, είναι υπόλογο αποκλειστικά στη Βουλή των Κοινοτήτων. Παρόλα αυτά, για την νομοπαραγωγική διαδικασία, η έγκριση και των δύο κοινοβουλευτικών σωμάτων είναι απαραίτητη.

Ιστορία 
Ο νόμος της Βρετανικής Βόρειας Αμερικής του 1867 (σήμερα: Νόμος του Συντάγματος του 1867), δημιούργησε το Ντομίνιον του Καναδά (αποικία), και ίδρυσε την Βουλή των Κοινοτήτων στα πρότυπα της Βουλής των Κοινοτήτων του Ηνωμένου Βασιλείου και του συστήματος Γουέστμινστερ. Λόγω της ύπαρξης, των Επαρχιακών νομοθετικών σωμάτων, οι εξουσίες της ομοσπονδιακής Βουλής των Κοινοτήτων, είναι μικρότερες από αυτές της αντίστοιχης Βρετανικής Βουλής των Κοινοτήτων. 

Μέχρι το Καταστατικό του Γουέστμινστερ του 1931, το οποίο έδωσε μεγαλύτερη αυτονομία στη Βουλή των Κοινοτήτων του Καναδά, μέχρι τότε ήταν σχεδόν υποχείριο της Βρετανικής Βουλής. Με τον Καναδικό Νόμο του 1982, τερματίστηκαν όλες οι εξουσίες της Βουλής των Κοινοτήτων του Ηνωμένου Βασιλείου, έναντι του Καναδικού Κοινοβουλίου.

Εκλογικές περιφέρειες

Παραπομπές 
Πολιτική του Καναδά
Νομοθετικά σώματα
__ΕΥΡΕΤΗΡΙΟ__
Βάττος Β΄ της Κυρήνης

Ο Βάττος Β΄ ο Ευδαίμων, λατιν.: Felix (άκμασε π. 583 έως 560 π.Χ.) ήταν ο τρίτος Έλληνας βασιλιάς της Κυρηναϊκής και της πρωτεύουσάς της Κυρήνης και μέλος της δυναστείας των Βαττιαδών.

Καταγωγή 
Ο Βάττος Β΄ ήταν γιος τού δεύτερου βασιλιά των Κυρηναίων Αρκεσίλαου Α΄ και μίας άγνωστης μητέρας. Ο εκ πατρός παππούς ήταν ο Bάττος Α΄, ιδρυτής της ελληνικής αποικίας στην Αφρική. Αδελφή του Βάττου Β΄ ήταν η πριγκίπισσα Κρίτολα και ήταν θεία του Aρκεσίλαου Β΄. Ήταν επίσης μητέρα του Πολύαρχου και της μελλοντικής βασίλισσας των Κυρηναίων Ερυξώς. Η Ερυξώ θα παντρευτεί αργότερα τον γιο τού Βάττου Β΄, τον Αρκεσίλαο Β΄.

Μαντείο 
Ένας χρησμός που διδόταν στους Δελφούς ενθάρρυνε ανθρώπους από διάφορα μέρη από την Ελλάδα, ιδιαίτερα από την Πελοπόννησο, την Κρήτη και τα άλλα νησιά, να εγκατασταθούν στην Κυρήνη. Ο Βάττος κάλεσε επίσης τους Έλληνες να μετακομίσουν στη Λιβύη.

Το μαντείο διατύπωσε ότι οι άνθρωποι που δεν θα εγκατασταθούν ποτέ στην απολαυστική Λιβύη, μία μέρα θα το μετάνιωναν. Ο χρησμός που δόθηκε, προκάλεσε μεγάλη βιασύνη μεταξύ των Ελλήνων να μεταβούν στην Κυρήνη.

Μάχη του Πηγαδιού της Θαίστιδος 
Ο Αδίκραν έστειλε μία πρεσβεία στον Αιγύπτιο Φαραώ Απρίη. Ο Απρίης συγκέντρωσε την ισχυρή του δύναμη και τους έστειλε στην Κυρήνη, για να κηρύξουν τον πόλεμο στους Έλληνες. Γύρω στο 570 π.Χ. οι Αιγύπτιοι, ο Βάττος Β΄ και οι Κυρηναίοι βάδισαν στο πηγάδι της Θέστιδας στην Ίρασα, για να συμπλακούν σε πόλεμο. Οι Κυρηναίοι νίκησαν τον αιγυπτιακό στρατό. Πολύ λίγοι Αιγύπτιοι επέζησαν και επέστρεψαν στην πατρίδα τους. Ο Ηρόδοτος αναφέρει ότι οι Αιγύπτιοι δεν είχαν πολεμική εμπειρία εναντίον των Ελλήνων και δεν είχαν πάρει αυτή τη μάχη στα σοβαρά. Ο Ηρόδοτος αναφέρει επίσης ότι αυτή ήταν η πρώτη μάχη, που έδωσαν ποτέ Έλληνες και Αιγύπτιοι μεταξύ τους.

Η νίκη στο Πηγάδι της Θέστιδος επιβεβαίωσε την κυριαρχία της Κυρήνης και την ίδρυση της Κυρηναϊκής και των νέων ιδρυτικών πόλεων της. Ο Βάττος Β΄ έκανε επίσης συμμαχία με τον νέο Αιγύπτιο Φαραώ Άμασι Β΄.

Το τέλος 
Ο Πλούταρχος θεωρεί τον Bάττο Β΄ ως έναν άξιο και τιμημένο άνθρωπο. Ο Bάττος Β΄ απεβίωσε το 560 π.Χ. και τάφηκε κοντά στον πατέρα του και τον παππού του. Η γυναίκα του Bάττου είναι άγνωστη και τη διαδέχθηκε ο γιος του Aρκεσίαλος Β΄.

Δείτε επίσης 
 Κατάλογος των Βασιλέων της Κυρήνης

Πηγές 
 Ηρόδοτος, Οι Ιστορίες, Βιβλίο 4.
 Morkot, R., The Penguin Historical Atlas of Ancient Greece, Penguin Books, The Bath Press - Avon, Μεγάλη Βρετανία, 1996.
 Burn, A R. The Penguin History Greece, Penguin Books, Clay Ltd, St Ives P/C, Αγγλία, 1990.
 Λεξικό Ελληνικής και Ρωμαϊκής Βιογραφίας και Μυθολογίας: Abaeus-Dysponteus, επιμέλεια Sir William Smith
 Cyrenaica στο Livius.org
 "Cyrene" σε Λεξικό Ελληνικής και Ρωμαϊκής Γεωγραφίας, του William Smith (1873)
 Πλουτάρχου Αρετές Γυναικών

Ηγεμόνες της Κυρήνης
She-Hulk: Attorney at Law

Το She-Hulk: Attorney at Law είναι Αμερικανική τηλεοπτική μίνι σειρά η οποία δημιουργήθηκε από τη Τζέσικα Γκάο, για τη συνδρομητική πλατφόρμα Disney+, και είναι βασισμένη στον χαρακτήρα των Marvel Comics, Τζένιφερ Γουόλτερς/ She-Hulk. Αποτελεί την όγδοη τηλεοπτική σειρά του κινηματογραφικού σύμπαντος της Marvel (MCU), η οποία έγινε σε παραγωγή των Marvel Studios. Η ιστορία της συμβαδίζει με τα γεγονότα των ταινιών του MCU και ακολουθεί τη Τζένιφερ Γουόλτερς, μία δικηγόρο η οποία ειδικεύεται σε υποθέσεις σχετικές με υπερανθρώπους. Η ίδια μετατρέπεται επίσης στην πράσινη υπερηρωίδα, She-Hulk. H Γκάο ανέλαβε ως επικεφαλής σεναριογράφος, ενώ η Κατ Κόιρο ως επικεφαλής της σκηνοθετικής ομάδας.

Η Τατιάνα Μασλάνι πρωταγωνιστεί ως Τζένιφερ Γουόλτερς/She-Hulk, πλαισιωμένη από τους Τζαμίλα Τζαμίλ, Τζίντζερ Γκονζάγκα, Μαρκ Ράφαλο, Τζος Σεγκάρα, Μαρκ Λιν-Μπέικερ, Τες Μαλής Κινκέιτ, Τιμ Ροθ, Megan Thee Stallion, Μπένεντικτ Γουόνγκ, Ρενέ Ελίζ Γκόλτζμπερι, Τζον Μπας, Ρις Κόιρο, Γκρίφιν Μάθιους, Πάτι Χάρισον, Στιβ Κούλτερ, Τσάρλι Κοξ, Μπράντον Στάνλεϊ και Ντρου Μάθιους. Η σειρά ανακοινώθηκε επίσημα τον Αύγουστο του 2019 και η Γκάο προσλήφθηκε τον Νοέμβριο της ίδιας χρονιάς. Τον Σεπτέμβριο του 2020 προσλήφθηκαν η Κόιρο για να σκηνοθετήσει αρκετά επεισόδια και η Μασλάνι για τον πρωταγωνιστικό ρόλο. Μέχρι τον Δεκέμβριο, οι Ροθ και Ράφαλο είχαν προστεθεί στο καστ, ενώ στη σκηνοθετική ομάδα προστέθηκε και η Ανού Βάλια. Τα γυρίσματα ξεκίνησαν στα μέσα Απριλίου του 2021 στην Ατλάντα της Τζόρτζια και κράτησαν μέχρι τα μέσα Αυγούστου. Ο υπότιτλος της σειράς, Attorney at Law, προστέθηκε τον Μάιο του 2022.

Το She-Hulk: Attorney at Law έκανε πρεμιέρα στις 18 Αυγούστου 2022 και ολοκληρώθηκε στις 13 Οκτωβρίου 2022, αποτελούμενη συνολικά από εννέα επεισόδια. Αποτελεί την τελευταία τηλεοπτική σειρά της Τέταρτης Φάσης του MCU, ενώ έλαβε γενικά θετικές κριτικές, με τους κριτικούς να επαινούν την ερμηνεία της Μασλάνι, αλλά να επικρίνουν τα οπτικά εφέ.

Σύνοψη 
Η Τζένιφερ Γουόλτερς είναι μία 30χρονη δικηγόρος η οποία ζει μόνη, χωρίς σύντροφο, και η ζωή της περιπλέκεται όταν ξαφνικά αποκτά υπερδυνάμεις και μπορεί να μετατρέπεται στην πράσινη υπερηρωίδα She-Hulk.

Παραπομπές

Εξωτερικοί σύνδεσμοι 

She-Hulk: Attorney at Law στο Disney+

Αμερικανικές τηλεοπτικές σειρές
Τηλεοπτικές σειρές του Disney+
Τηλεοπτικές σειρές που επηρεάστηκαν από την πανδημία COVID-19
Π.Α.Ο.Κ. (πυγμαχία)

Το λήμμα αναφέρεται στο τμήμα πυγμαχίας του ΠΑΟΚ. Για τα υπόλοιπα τμήματα δείτε το λήμμα ΠΑΟΚ 

Το τμήμα πυγμαχίας του ΠΑΟΚ, ιδρύθηκε το 1964 από τον προπονητή Νίκο Ιωαννίδη.

Ιστορία 
Ο ιδρυτής του τμήματος, Νίκος Ιωαννίδης παρέμεινε στον σύλλογο μέχρι το 1966. Αντικαταστάθηκε από τον βετεράνο πρωταθλητή Νίκο Θωμαΐδη ο οποίος έμεινε στον σύλλογο μέχρι το 1977. Διάδοχος του υπήρξε ο Νίκος Παναγιωτόπουλος ο οποίος υπήρξε προπονητής για 13 συνεχόμενα χρόνια. Η ομάδα του ΠΑΟΚ άρχισε να πρωταγωνιστεί την περίοδο 1977-78 όταν απαρτιζόταν από τους αθλητές Παπαβασιλείου, Κλειδαρά, Φιλίνα, Βαφειάδη, Παρασκευόπουλο, Χρυσίδη, Μυλωνά και Τουμπουλίδη.

Κορυφαίος πυγμάχος του συλλόγου είναι ο Ηλίας Παυλίδης ο οποίος έφτασε δύο φορές στην οκτάδα των Ολυμπιακών αγώνων στα 81 κιλά. Στους Αγώνες του 2004 έχασε την δυνατότητα να κατακτήσει ένα μετάλλιο, καθώς στον προημιτελικό αν και προηγούταν με 19-12 του Αιγύπτιου Αχμέντ Ισμαήλ, ο αγώνας διακόπηκε στις αρχές του τρίτου γύρου του λόγω τραυματισμού, ο οποίος όμως προκλήθηκε από αντιαθλητικό χτύπημα το οποίο έμεινε ατιμώρητο από τους διαιτητές.

Το 2022 ο πυγμάχος του ΠΑΟΚ Βαγγέλης Νανιτζανιάν κατέκτησε το χάλκινο μετάλλιο στους Μεσογειακούς Αγώνες του Ομάν
Τον Οκτώβριο του 2022, ο πυγμάχος Θωμάς Μποδιτσόπουλος κατέκτησε το χρυσό μετάλλιο στο διεθνές τουρνουά Nevidlivi Heroji, το οποίο διεξήχθη στην Σερβία.

Πανελλήνιοι Τίτλοι 

 2 Πρωταθλήματα Ελλάδας ανδρών: (2003, 2007)

Παραπομπές

Πυγμαχία

Ελληνικοί σύλλογοι πυγμαχίας
Ευρωλίγκα ανδρών 2022-23

Η Ευρωλίγκα ανδρών 2022-23 είναι η 23η διοργάνωση υπό τη Euroleague Basketball και η 13η με την Turkish Airlines ως χορηγό, καθώς και η 66η συνολικά συμπεριλαμβανομένων των διοργανώσεων της FIBA Europe. Η σεζόν ξεκίνησε το διήμερο 6 - 7 Οκτωβρίου με την πρώτη αγωνιστική της κανονικής περιόδου.

Γήπεδα και τοποθεσίες

Βαθμολογία

Αποτελέσματα

Παραπομπές

Εξωτερικοί σύνδεσμοι 

Επίσημος ιστότοπος

2023
Καλαθοσφαίριση το 2022
Καλαθοσφαίριση το 2023
Βασίλειος Πουτέτσης

Ο Βασίλειος Πουτέτσης (1884 - 1956) γεννήθηκε  στο Αργυρόκαστρο το έτος 1884 και ήταν εξάδελφος του εθνομάρτυρα Ιωάννη Πουτέτση. Φοίτησε στο Δημοτικό σχολείο Αργυροκάστρου και στη συνέχεια στη Ζωσιμαία Σχολή. Σπούδασε Νομικά στο Πανεπιστήμιο Αθηνών. Σύζυγός του ήταν η Χριστίνα (Τιτίνα) Κρόκου.

Είχε συμμετοχή στα Εθνικά Κομιτάτα για την απελευθέρωση της Βορείου Ηπείρου. Το έτος 1915 εξελέγη βουλευτής Νομού Αργυροκάστρου στο Ελληνικό Κοινοβούλιο. 

Το έτος 1917, χρίστηκε υποδιοικητής των Φιλιατών. 

Κατά τη Μικρασιατική Εκστρατεία (1918 - 1922)ακολούθησε, ως άμεσος συνεργάτης του Στεργιάδη, στην Ύπατη Αρμοστεία της Σμύρνης. Μετά τη Μικρασιατική Καταστροφή (1922), εγκαταστάθηκε στην Πρέβεζα, όπου δικηγορούσε μέχρι τις τελευταίες ημέρες της ζωής του. Μετά την απελευθέρωση από την Ιταλογερμανική Κατοχή, διορίστηκε Δήμαρχος Πρέβεζας από το ΕΑΜ και πρόσφερε από τη θέση του αυτή τις υπηρεσίες του προς την πόλη και την πατρίδα. Βοήθησε στην αποκατάσταση της κοινωνικής ηρεμίας, ενώ παρέδωσε τον δήμο στον νόμιμο, τοποθετημένο το ’41 από τον Νομάρχη, δήμαρχο Χαρίλαο Τσάντη. ￼

Απεβίωσε το έτος 1956.

Πηγή: https://ellinismos.gr/biografia/poytetsis-lampros/
Κεχριές Κορινθίας

Οι Κεχριές είναι χωριό που ανήκει στον Δήμο Κορίνθου και είναι είναι τμήμα της κοινότητας της Ξυλοκέριζας, ο πληθυσμός της σύμφωνα με την απογραφή του 2011 είναι 238 κάτοικοι. Το χωριό πήρε το όνομα του από το λιμάνι της Αρχαίας Κορίνθου Κεγχρεαί που βρισκόταν στην ίδια περιοχή, ήταν ένα από τα δύο μεγάλα Κορινθιακά λιμάνια. Οι Κεχριές εξυπηρετούσαν τα πλοία που έρχονταν από τον Σαρωνικό, το Λέχαιο αντίστοιχα από τον Κορινθιακό στον δρόμο για την Ιταλία και την δυτική Ευρώπη. Η τοποθεσία τους ήταν σε ένα φυσικό σταυροδρόμι για τα πλοία νότια από τα σημερινά Ισθμία Κορινθίας. Η τοποθεσία με τα βαθιά νερά ήταν ιδανική θέση για την αποβίβαση των πλοίων, είχε φυσικές πηγές και το έδαφος ήταν ιδανικό για γεωργική παραγωγή όπως δείχνει η προέλευση του ονόματος Κεχρί. Οι παλιότερες πηγές προέρχονταν από τον 6ο αιώνα π.Χ., υπήρχε μόνιμα οικισμός όσο διαρκούσαν η Κλασική αρχαιότητα και η Ελληνιστική περίοδος με ελάχιστα αρχαιολογικά ευρήματα. Η πόλη είχε μεγάλη ευημερία την εποχή που διαρκούσε η Ρωμαϊκή αυτοκρατορία, ο οικισμός ήταν σε σχήμα ημισέλινου με ισχυρούς κυματοθραύστες από σκυρόδερμα. Ο πολιτισμός και η θρησκευτική ζωή ήταν πολυσυλλεκτική, λατρευόταν η Αφροδίτη, η Ίσις, ο Ασκληπιός, ο Ποσειδώνας, ο Διόνυσος και ο Παν.

Ο χριστιανισμός έφτασε πολύ νωρίς στις Κεχριές, σύμφωνα με τις Πράξεις των Αποστόλων (18:18) ο Απόστολος Παύλος σταμάτησε στο λιμάνι στο Β΄ Ιεραποστολικό του ταξίδι, έκοψε τα μαλλιά του για να εκπληρώσει έναν όρκο που είχε κάνει σε έναν Ναζαρίτη. Στην επιστολή του προς τους Ρωμαίους (16:1) ο Απόστολος Παύλος καταγράφει την πόλη και μια γυναίκα με το όνομα Φοίβη. Τα αρχαιολογικά ευρήματα δείχνουν ότι το εμπόριο με την Μεσόγειο συνεχίστηκε κανονικά μέχρι και τον 7ο αιώνα μ.Χ.
Μια εκκλησιαστική παράδοση αναφέρει την ίδρυση επισκοπής στις Κεχριές, αυτό δεν έχει εξακριβωθεί. Τα ιστορικά και γεωγραφικά κείμενα του Βυζαντίου αναφέρουν ακόμα την ύπαρξη του λιμένα των Κεχριών, η χρήση του ήταν ωστόσο υποβαθμισμένη σε σχέση με παλιότερα. Στα σύγχρονα χρονιά στην θέση των Κεχριών βρίσκεται ένα μικρό λιμάνι που εξάγει τοπικά προϊόντα όπως σιτηρά, κίτρο και τομάτες.

Παραπομπές

Πηγές

J. L. Rife, "Religion and Society at Roman Kenchreai" in S. J. Friesen, D. N. Schowalter, J. C. Walters (ed.), Corinth in Context: Comparative Studies on Religion and Society (Supplements to Novum Testamentum, 134), Leiden & Boston: Brill 2010
S. Heath, J.L. Rife, J.J. Bravo III, and G. Blasdel. (2015). Preliminary Report on Early Byzantine Pottery from a Building Complex at Kenchreai (Greece)

Πόλεις της Αρχαίας Πελοποννήσου
Ρωμαϊκοί αρχαιολογικοί τόποι στην Ελλάδα
Εγκαταλελειμμένοι οικισμοί στην Ελλάδα
Κωμοπόλεις του νομού Κορινθίας
Σαρωνικός κόλπος
Γιαζιτζίκ (Νεοκαισάρεια)

Το Γιαζιτζίκ (τουρκικά: Yazıcık) είναι μπελντέ στην Νεοκαισάρεια, στην Επαρχία Τοκάτης της Τουρκίας.

Ιστορία 
Το όνομα του μπελντέ αναφέρεται ως Geyran στα οθωμανικά αρχεία του 1530. Στα απογραφικά έγγραφα του 1916 της οθωμανικής περιόδου φαίνεται ότι στο χωριό Γειράν ζούσαν Τούρκοι και χριστιανική ελληνική μειονότητα.Στο χωριό υπήρχαν 134 νοικοκυριά και ο πληθυσμός του ήταν 945. Ο οικισμός, του οποίου το όνομα άλλαξε σε «Yazıcık» το 1960, δημοσιεύτηκε στο ΦΕΚ της 23ης Ιουνίου 1976 και με αριθμό 15625, 3ο Συμβούλιο της Επικρατείας.Απέκτησε την ιδιότητα της κωμόπολης με το τριμερές Διάταγμα με απόφαση του Τμήματος της 29.04.1976 και με αριθμό 1976/297-303. Το δημοτικό καθεστώς του Γιαζιτζίκ επρόκειτο να λήξει το 2013, όταν ο πληθυσμός του μειώθηκε σε λιγότερο από 2.000 άτομα. Ωστόσο, ως αποτέλεσμα της διοικητικής ενοποίησης, η πόλη σώθηκε από το κλείσιμο όταν ο πληθυσμός της ξεπέρασε τους 2000 στο τέλος του έτους.

Γεωγραφία 
Βρίσκεται 25 χλμ. από το κέντρο της Νεοκαισαρείας. Ο Δήμος κάνει μια προσπάθεια να ανοίξει στον τουρισμό τα υψίπεδα Karaçam, Düden και Laldiz, που είναι τα υψίπεδα της πόλης Yazıcık. Στο Γιαζιτζίκ, υπάρχει σημαντική ποσότητα ορυχείου μπεντονίτη και λευκαντικού χώματος. Το μεγαλύτερο μέρος και σχεδόν όλη η γη του Γιαζιτζίκ αποτελείται από ορυχείο μπεντονίτη.

Πληθυσμός

Παραπομπές
Τόμας Χαρτ Μπέντον

Ο Τόμας Χαρτ Μπέντον (Thomas Hart Benton) ήταν Αμερικανός ζωγράφος, τοιχογράφος και χαράκτης. Μαζί με τον Γκραντ Γουντ και τον Τζον Στιούαρτ Κάρι, ήταν στην πρώτη γραμμή του κινήματος του ρεζιοναλισμοὐ. Οι ρευστές, γλυπτές φιγούρες στους πίνακές του έδειχναν καθημερινούς ανθρώπους σε σκηνές της ζωής στις Ηνωμένες Πολιτείες. 
Γεννήθηκε: 15 Απριλίου 1889, Neosho, Missouri, Ηνωμένες Πολιτείες Πέθανε: 19 Ιανουαρίου 1975, Kansas City, Missouri, Ηνωμένες Πολιτείες Προβολή: The Museum of Modern Art, Chrysler Museum, Brooklyn Museum, National Portrait Gallery

Παραπομπές
Strale (αντιτορπιλικό, 1931)

Το Strale (ιταλ. «Ακόντιο») ήταν ένα από τα τέσσερα αντιτορπιλικά κλάσης Freccia που ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1930. Ολοκληρώθηκε το 1932 και διαδραμάτισε ήσσονος σημασίας ρόλο στον Ισπανικό Εμφύλιο, στο πλαίσιο της υποστήριξης που παρείχε η Ιταλία στην πλευρά των Εθνικιστών. Επίσης έλαβε μέρος στις επιχειρήσεις από την είσοδο της Ιταλίας στον Β΄ Παγκοσμίου Πολέμου μέχρι την βύθισή του το 1942.

Περιγραφή

Σχεδιαστικά, τα αντιτορπιλικά της κλάσης Freccia ήταν μεγαλύτερες και βελτιωμένες εκδοχές των προγενέστερών τους της κλάσης Turbine. Είχαν ολικό μήκος 96,15 m, πλάτος 9,75 m και μέσο βύθισμα 3,15 m. Το εκτόπισμά τους ανερχόταν σε 1225 t (1206LT) με κανονικό (standard) φορτίο και 2150 t (2120 LT) με πλήρες. Το πλήρωμά τους την περίοδο του πολέμου αποτελούνταν από 185 αξιωματικούς και ναύτες.

Το προωστικό σύστημα απέδιδε έως και 44000 shp και μπορούσαν να φθάσουν σε ταχύτητες της τάξεως των 30 kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39 kn, όμως με πολύ περιορισμένο φορτίο. Η ακτίνα δράσης τους έφθανε τα 4600 ναυτικά μίλια με ταχύτητα πλεύσης 12 kn.

Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν καθώς και έξι τορπιλοσωλήνες των 533 mm. Αντιαεροπορική προστασία παρείχαν δύο πυροβόλα των 40 mm και δύο δίδυμα πολυβόλα των 13,2 mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 54 νάρκες.

Επιχειρησιακή ιστορία
Η ναυπήγηση του Strale ξεκίνησε στις 20 Φεβρουαρίου 1929 στις εγκαταστάσεις της Cantieri navali Odero στη Γένοα. Καθελκύστηκε στις 26 Μαρτίου 1931 και εντάχθηκε σε υπηρεσία στις 6 Φεβρουαρίου 1932. Στις 13 Ιουνίου 1940, λίγες μέρες έπειτα από την είσοδο της Ιταλίας στον Β΄ Παγκόσμιο Πόλεμο, εμβόλισε και βύθισε μαζί με το αντιτορπιλικό Baleno το βρετανικό υποβρύχιο HMS Odin. Την 21η Μαρτίου 1942 το Strale προσάραξε κοντά στο ακρωτήριο Μπον (Κάβο Μπον) όπου και παρέμεινε μέχρι την 21 Ιουνίου που το τορπίλισε το υποβρύχιο HMS Turbulent.

Σημειώσεις

Παραπομπές

Βιβλιογραφία

Αντιτορπιλικά κλάσης Freccia
Ράινερ Φούλμιχ

Articles with hCards

Ο Ράινερ Φούλμιχ ( 1958, Βρέμη ) είναι Γερμανός δικηγόρος και εκπρόσωπος της Stiftung Corona Ausschuss, μιας μη κυβερνητικής ερευνητικής επιτροπής με έδρα τη Γερμανία. Φέρεται ότι έπαιξε σημαντικό ρόλο στο σκάνδαλο εκπομπών ρύπων της Volkswagen και μήνυσε επιτυχώς την Deutsche Bank σε μερικές μικρές υποθέσεις στεγαστικών δανείων, όπου εργαζόταν στο παρελθόν. Το 2020, ο Φούλμιχ και οι συνάδελφοί του άρχισαν να τεκμηριώνουν παραβιάσεις του νόμου, ιατρικές αμέλειες και επιστημονικές απάτες, σε σχέση με το σκάνδαλο COVID-19 .

Βιογραφία 
Ο Φούλμιχ σπούδασε νομικά στο Πανεπιστήμιο του Γκέτινγκεν και ως φοιτητής ανταλλαγής στο Πανεπιστήμιο της Καλιφόρνια στο Λος Άντζελες . Στη συνέχεια εργάστηκε από το 1985 έως το 2001 στο ερευνητικό κέντρο για το ιατρικό και φαρμακευτικό δίκαιο ως βοηθός ερευνητής στην έδρα του Ίρβιν Ντόιτσε στη νομική σχολή του Πανεπιστημίου του Γκέτινγκεν, όπου απέκτησε και το διδακτορικό του. Κατά τη διάρκεια αυτής της περιόδου ήταν επίσης μέλος των επιτροπών δεοντολογίας των Πανεπιστημιακών Νοσοκομείων του Γκέτινγκεν και του Ανόβερου .  Κατείχε επίσης θέσεις στην τραπεζική επιχειρήσεων στην Deutsche Bank, αρχικά ως ασκούμενος στη Γερμανία από το 1990 και στη συνέχεια στην Ιαπωνία μέχρι το 1992. Το 1993 ίδρυσε το δικό του δικηγορικό γραφείο. Έχει άδεια ασκήσεως επαγγέλματος δικηγόρου στην Καλιφόρνια και είναι μέλος των γερμανοαμερικανικών και γερμανο-ιαπωνικών δικηγορικών συλλόγων .  Το 2009, η δικηγορική εταιρεία του Φούλμιχ κατατάχθηκε μεταξύ των κορυφαίων 20 δικηγορικών γραφείων για την προστασία των επενδυτών στη Γερμανία,  ειδικά από το 1996 ως ειδικός για τραυματίες των λεγόμενων ανεπιθύμητων ακινήτων .

Υπόθεση 19 
Μαζί με διεθνώς συνδεδεμένους δικηγόρους, «προσφέρει» στις εταιρείες την ευκαιρία να συμμετάσχουν σε μια ομαδική αγωγή στις Ηνωμένες Πολιτείες για την ανάκτηση ζημιών που προκλήθηκαν από κακοδιαχείριση με βάση το υποτιθέμενο ελαττωματικό τεστ PCR του Κρίστιαν Ντρόστεν .

Παραπομπές 

Γερμανοί δικηγόροι
Νομικοί
Ριγκάλεος

Ο Ριγκάλεος είναι μια θρακική θεότητα, γνωστή από ορισμένες επιγραφές που βρέθηκαν κοντά στις Κρηνίδες, στην περιοχή της Καβάλας.

Στην τοποθεσία των Φιλίππων, οι αφιερώσεις φαίνεται να γίνονται από Ρωμαίους πολίτες και το θεώνυμο είναι γραμμένο στα λατινικά: ωστόσο είναι δύσκολο να διευκρινιστεί κάτι τέτοιο, αφού αυτοί που κάνουν την αφιέρωση μπορεί να είναι απόγονοι Ιταλών αποίκων ή Ρωμανισμένων ιθαγενών  .

Το λατινικό κείμενο της επιγραφής γράφει  :

D(omino) Rinc(aleo) ex ip[erio] L(ucius) Ac(cius) Venustus

Ο Ριγκάλεος πιθανολογείται ότι είναι μια θεότητα , συγκεκριμένα ο θεός Απόλλωνας  .

Ο Ντίμιταρ Βασίλεφ Γκεοργκίεφ θεωρεί ότι ο Ριγκάλεος είναι μια αρχαϊκή θεότητα του θρακικού πάνθεου: Την απόδειξη αυτή τη βλέπει στην εικονογραφική ομοιότητα των πινακίδων των ηρώων της Θράκης και στην εικονογραφία του Ριγκάλεου, καθώς και στην παράσταση των θεοτήτων ως ιππέων. Ωστόσο, πιστεύει ότι « Οι Θρακιώτες ήρωες είχαν συχνά συγκριτικές σχέσεις με άλλες θεότητες όπως ο Απόλλωνας, ο Διόνυσος, ο Σίλβανος, ο Ηρακλής, ο Ασκληπιός κ.λπ.  Συνεπώς, δεν είναι γνωστό αν Ριγκάλεος είναι όντως ο θεός Απόλλωνας, λόγω της παρουσίας των επιθέτων του, όπως Καρνειος, Μαλοεις, Μαλεατος.  .

Παραπομπές 

Θράκη
Ελληνική μυθολογία
Α΄ Εθνική Κατηγορία υδατοσφαίρισης ανδρών 1978

Το πρωτάθλημα Ελλάδας υδατοσφαίρισης ανδρών 1978 ήταν το δεύτερο πρωτάθλημα Α' Εθνικής κατηγορίας. Ολοκληρώθηκε στη 1 Οκτωβρίου 1978 με τον αγώνα μπαράζ μεταξύ Ολυμπιακού και Εθνικού. Πρωταθλητής αναδείχθηκε ο Εθνικός για 28η φορά. Παλαιό Φάληρο και Π.Α.Ο.Κ. υποβιβάστηκαν στην δεύτερη κατηγορία.

Συμμετείχαν 8 ομάδες που αγωνίστηκαν μεταξύ τους σε δύο γύρους.

Τελική κατάταξη 
Ο Ολυμπιακός κέρδισε στον πρώτο γύρο τον Εθνικό με 5–4. Στην τελευταία αγωνιστική του δεύτερου γύρου ο Εθνικός θα κερδίσει με 6–5 ενώ θα κερδίσει και το μπαράζ με 5–2.

Ο Ν.Ο. Πατρών έδωσε αγώνα μπαράζ με τον Ν.Α.Ο. Κέρκυρας (ομάδα δεύτερης κατηγορίας) και επικράτησε με 9–6.

Αγώνας μπαράζ 
Ο Εθνικός προηγήθηκε στο ημίχρονο με 2–1 ενώ στην αρχή του τελευταίου πενταλέπτου, ο Ολυμπιακός είχε ισοφαρίσει με τον Μπεριστιάνο, προτού απαντήσει ο Εθνικός με τρία τέρματα.

Πηγή 

 Εφημερίδα «Τα Νέα» 2/10/1978
Dardo (αντιτορπιλικό, 1930)

Το Dardo (ιταλ. «Βέλος») ήταν ένα από τα τέσσερα αντιτορπιλικά κλάσης Freccia που ναυπηγήθηκαν για το Ιταλικό Ναυτικό Βασιλικό (Regia Marina) στις αρχές της δεκαετίας του 1930. Ολοκληρώθηκε το 1932 και έλαβε μέρος σε πολεμικές επιχειρήσεις στον Β΄ Παγκόσμιο Πόλεμο. Έπειτα από τη συνθηκολόγηση της Ιταλίας τον Σεπτέμβριο του 1943, το Dardo πέρασε στην κατοχή των γερμανικών δυνάμεων και χρησιμοποιήθηκε από το Kriegsmarine ως TA31 μέχρι τη βύθισή του τον Απρίλιο του 1945.

Περιγραφή

Σχεδιαστικά, τα αντιτορπιλικά της κλάσης Freccia ήταν μεγαλύτερες και βελτιωμένες εκδοχές των προγενέστερών τους της κλάσης Turbine. Είχαν ολικό μήκος 96,15 m, πλάτος 9,75 m και μέσο βύθισμα 3,15 m. Το εκτόπισμά τους ανερχόταν σε 1225 t (1206LT) με κανονικό (standard) φορτίο και 2150 t (2120 LT) με πλήρες. Το πλήρωμά τους την περίοδο του πολέμου αποτελούνταν από 185 αξιωματικούς και ναύτες.

Το προωστικό σύστημα απέδιδε έως και 44000 shp και μπορούσαν να φθάσουν σε ταχύτητες της τάξεως των 30 kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39 kn, όμως με πολύ περιορισμένο φορτίο. Η ακτίνα δράσης τους έφθανε τα 4600 ναυτικά μίλια με ταχύτητα πλεύσης 12 kn.

Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν καθώς και έξι τορπιλοσωλήνες των 533 mm. Αντιαεροπορική προστασία παρείχαν δύο πυροβόλα των 40 mm και δύο δίδυμα πολυβόλα των 13,2 mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 54 νάρκες.

Επιχειρησιακή ιστορία

Η ναυπήγηση του Dardo ξεκίνησε στις 23 Ιανουαρίου 1929 στις εγκαταστάσεις της Cantieri navali Odero στην Γένοβα. Καθελκύστηκε στις 6 Σεπτεμβρίου 1930 και εντάχθηκε σε υπηρεσία την 21η Ιανουαρίου 1932.

Σημειώσεις

Παραπομπές

Βιβλιογραφία

Εξωτερικοί σύνδεσμοι
 

Αντιτορπιλικά κλάσης Freccia
Τόνι Ιγουόμπι

Ο Τόνι Ιγουόμπι (ιταλικά: Toni Iwobi, γεννημένος στις 26 Απριλίου του 1955 ως Tony Chike Iwobi) είναι Ιταλός πολιτικός και επιχειρηματίας, νιγηριανικής καταγωγής. Ζώντας στην Ιταλία από τη δεκαετία του 1970, συμμετέχει επί σειρά ετών στα κοινά ως στέλεχος της Λέγκας του Βορρά. Στις ιταλικές γενικές εκλογές του 2018 εξελέγη στη Γερουσία της Δημοκρατίας, καταφέρνοντας παράλληλα να αποτελέσει τον πρώτο χρονικά μαύρο γερουσιαστή στην πολιτική ιστορία του κράτους. Η εκλογή του συνοδεύτηκε από σειρά αρνητικών σχολίων λόγω της πολιτικών απόψεων του ιδίου και της Λέγκας.

Βιογραφία 
Ο Ιγουόμπι γεννήθηκε το 1955 στο Γκουσάου της Νιγηρίας και είναι γόνος πολύτεκνης οικογένειας. Πραγματοποίησε σπουδές πρώτα στις ΗΠΑ και κατόπιν στην Ιταλία, όπου μετέβη το 1976 ως φοιτητής πληροφορικής στο Πανεπιστήμιο της Περούτζια. Αργότερα εγκαταστάθηκε μόνιμα στο Μπέργκαμο, όπου πέρασε από διάφορα εργασιακά περιβάλλοντα προτού καθιερωθεί ως επιχειρηματίας στον χώρο της πληροφορικής. Σε ό,τι αφορά την προσωπική του ζωή, ο Ιγουόμπι είναι Καθολικός, παντρεμένος με Ιταλίδα και πατέρας δύο παιδιών.

Πολιτική σταδιοδρομία 
Αναφέρεται ως μέλος της Λέγκας του Βορρά από το 1993, σε μια περίοδο που το συγκεκριμένο κόμμα τασσόταν υπέρ της ομοσπονδιοποίησης του ιταλικού κράτους. Αργότερα ο Ιγουόμπι διετέλεσε δημοτικός σύμβουλος στον δήμο Σπιράνο της επαρχίας του Μπέργκαμο. Το 2015 τοποθετήθηκε από τον Ματέο Σαλβίνι στη θέση του υπεύθυνου μεταναστευτικής πολιτικής και ασφαλείας του κόμματος. 

Στις εκλογές του 2018 εξελέγη στην Ιταλική Γερουσία ως αντιπρόσωπος της Λομβαρδίας, όντας ο - χρονικά - πρώτος μαύρος γερουσιαστής. Σχολιάζοντας την εκλογική του επιτυχία, ο ίδιος αφενός την χαρακτήρισε ως εξαιρετική την τιμή και αφετέρου ισχυρίστηκε πως η εκλογή του ήταν απόδειξη πως η Λέγκα δεν τάσσεται γενικά κατά της μετανάστευσης, αλλά μόνο εναντίον της παράνομης. Ωστόσο, η εκλογή του  συνοδεύτηκε από διάφορα αρνητικά σχόλια, ενώ μεταξύ των αντιδρώντων συγκαταλεγόταν και ο - επίσης - καταγόμενος από τη Νιγηρία, Ιταλός διεθνής ποδοσφαιριστής Μάριο Μπαλοτέλι. 

Κατά τη διάρκεια της θητείας του στη Γερουσία, ο Ιγουόμπι διετέλεσε αντιπρόεδρος της Έκτακτης Επιτροπής Προστασίας και Προαγωγής των Ανθρωπίνων Δικαιωμάτων, καθώς και μέλος διαφόρων ακόμη επιτροπών.

Τον Αύγουστο του 2022, ανακοινώθηκε επίσημα πως το όνομά του δεν συμπεριλαμβανόταν στις λίστες υποψηφίων της Λέγκας ενόψει των εκλογών του ιδίου έτους, γεγονός που επέφερε την αντίδρασή του.

Παραπομπές 

Ιταλοί πολιτικοί
Μέλη της Ιταλικής Γερουσίας
Νιγηριανοί
Ιταλοί επιχειρηματίες

Ευρωπαίοι αφρικανικής καταγωγής
Σαμ Ντόλγκοφ

Ο Σαμ Ντόλγκοφ (1902-1990) ήταν αναρχικός και αναρχοσυνδικαλιστής από την Ρωσία, ο οποίος μεγάλωσε, έζησε και δραστηριοποιήθηκε στις Ηνωμένες Πολιτείες Αμερικής.

Βιογραφία 
Ο Ντόλγκοφ γεννήθηκε στο Σητέλτ του Οστρόβνου στο κυβερνείο του Μογκίλεφ, στην Ρωσική Αυτοκρατορία (στο σημερινό Beshankovichy Raion της Λευκορωσίας), μετακόμισε κατά την παιδική του ηλικία το 1905 ή το 1906 στην Νέα Υόρκη όπου έζησε στο Μπρονξ και στην Ανατολική Ακτή του Μανχάταν όπου και πέθανε. Ο πατέρας του ήταν ελαιοχρωματιστής και ο Ντόλγκοφ άρχισε να δουλεύει ως ελαιοχρωματιστής στην ηλικία των 11 ετών, ένα επάγγελμα που διατήρησε σε όλη την ζωή του.

Αφού εκδιώχθηκε από την Σοσιαλιστική Ένωση Νέων, ο Ντόλγκοφ συμμετείχε στους Βιομηχανικούς Εργάτες του Κόσμου το 1922 και παρέμεινε ενεργό μέλος για όλη του την ζωή, διαδραματίζοντας έναν ενεργό ρόλο στο αναρχικό κίνημα για ένα μεγάλο διάστημα του αιώνα. Ήταν συνιδρυτής του περιοδικού Ελευθεριακή Εργατική Επιθεώρηση, το οποίο αργότερα μετονομάστηκε σε Αναρχοσυνδικαλιστική Επιθεώρηση για να αποφευχθεί η σύγχυση με το Αμερικανικό Ελευθεριακό κόμμα.

Ο Ντόλγκοφ ήταν μέλος στην ελευθεριακή ομάδα του Σικάγο την δεκαετία του 1920, μέλος της Ομάδας Vanguard (= εμπροσθοφυλακή) και συντάκτης της έκδοσης της Vanguard «Εφημερίδα για τον Ελευθεριακό Κομμουνισμό» την δεκαετία του 1930, καθώς επίσης και συνιδρυτής της Ελευθεριακής Ένωσης στην Νέα Υόρκη το 1954. Έγραψε άρθρα για αναρχικά περιοδικά και βιβλία ως εκδότης εξαιρετικά φημισμένων ανθολογιών, κάποιες εκ των οποίων παραθέτονται από κάτω. Ήταν ενεργός σε πολλά πεδία και παρακολουθούσε σε τακτική βάση ομάδες όπως την Ελευθεριακή Ομάδα Βιβλίου της Νέας Υόρκης.

Ο Ντόλγκοφ πέθανε από συμφορητική καρδιακή ανεπάρκεια στην ηλικία των 88 ετών, το 1990

Επιλεγμένα βιβλία 

 Ηθική και Αμερικανικός Ενωτισμός (1958)
 Η παραίσθηση του Εργατικού Κόμματος (1961)
 Ο Μπακούνιν για την Αναρχία (1971 / επανέκδοση 1980)
 Αναρχικές Κολλεκτίβες: Εργατική αυτοδιεύθυνση στην Ισπανική Επανάσταση, 1936-1939 (1974)
 Η Επανάσταση στην Κούβα: Μια κριτική οπτική (1974)
 Αμερικανικό Εργατικό Κίνημα : Εξέγερση στις κατατάξεις (1975)
 Η συνάφεια του αναρχισμού στην σύγχρονη κοινωνία (1977)
 Μια κριτική στον Μαρξισμό (1983)
 Σύγχρονη Τεχνολογία και Αναρχισμός (1986)
 Θραύσματα: ένα απομνημόνευμα (1986)
 Ο εθνικισμός του τρίτου κόσμου και το κράτος (1983)

Παραπομπές

Εξωτερικοί σύνδεσμοι 
 Papers, 1874–1991 (bulk 1937–1977) στο Πανεπιστήμιο της Νέας Υόρκης Wagner Archives
 Σαμ Ντόλγκοφ, Συλλεγμένα έργα και πληροφορίες στο RevoltLib.com
 Νεκρολόγια και σύντομη βιογραφία του Σαμ Ντόλγκοφ στο libcom.org

Αμερικανοί ιστορικοί
Ρώσοι ιστορικοί
Αμερικανοί αναρχικοί
Ρώσοι αναρχικοί
Αμερικανοί αντικαπιταλιστές
Ρώσοι αντικαπιταλιστές
Αναρχοσυνδικαλιστές
Ιστορικοί του αναρχισμού
Saetta (αντιτορπλικό)

Το Saetta ήταν ένα από τα τέσσερα αντιτορπιλικά κλάσης Freccia που ναυπηγήθηκαν για το Ιταλικό Βασιλικό Ναυτικό (Regia Marina) στις αρχές της δεκαετίας του 1930. Ολοκληρώθηκε το 1932 και ήταν ένα από τα πλοία που ενεπλάκησαν στον Ισπανικό Εμφύλιο, στο πλαίσιο της στρατιωτικής υποστήριξης που παρείχε η Ιταλία στην πλευρά των Εθνικιστών. Επίσης συμμετείχε σε επιχειρήσεις έπειτα από την είσοδο της Ιταλίας στον Β΄ Παγκόσμιο Πόλεμο μέχρι την βύθισή του το 1942.

Περιγραφή

Σχεδιαστικά, τα αντιτορπιλικά της κλάσης Freccia ήταν μεγαλύτερες και βελτιωμένες εκδοχές των προγενέστερών τους της κλάσης Turbine. Είχαν ολικό μήκος 96,15 m, πλάτος 9,75 m και μέσο βύθισμα 3,15 m. Το εκτόπισμά τους ανερχόταν σε 1225 t (1206LT) με κανονικό (standard) φορτίο και 2150 t (2120 LT) με πλήρες. Το πλήρωμά τους την περίοδο του πολέμου αποτελούνταν από 185 αξιωματικούς και ναύτες.

Το προωστικό σύστημα απέδιδε έως και 44000 shp και μπορούσαν να φθάσουν σε ταχύτητες της τάξεως των 30 kn σε πραγματικές συνθήκες. Κατά τις θαλάσσιες δοκιμές είχαν φθάσει και τους 38-39 kn, όμως με πολύ περιορισμένο φορτίο. Η ακτίνα δράσης τους έφθανε τα 4600 ναυτικά μίλια με ταχύτητα πλεύσης 12 kn.

Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε ένα πύργο μπροστά από την υπερκατασκευή και έναν πίσω από αυτήν καθώς και έξι τορπιλοσωλήνες των 533 mm. Αντιαεροπορική προστασία παρείχαν δύο πυροβόλα των 40 mm και δύο δίδυμα πολυβόλα των 13,2 mm. Παρόλο που δεν διέθεταν σόναρ ώστε να μπορούν να δράσουν ως ανθυποβρυχιακά, τα αντιτορπιλικά της κλάσης αυτής είχαν δύο εκτοξευτές βομβών βυθού. Μπορούσαν επίσης να μεταφέρουν έως και 54 νάρκες.

Επιχειρησιακή ιστορία

Η ναυπήγηση του Saetta ξεκίνησε στις 27 Μαΐου 1929 στις εγκαταστάσεις της Cantieri del Tirreno στη Γένοβα. Καθελκύστηκε στις 17 Ιανουαρίου 1932 και εντάχθηκε σε υπηρεσία στις 10 Μαΐου. Την 11η Αυγούστου 1937, εν μέσω του Ισπανικού Εμφυλίου, τορπίλισε και βύθισε το πετρελαιοφόρο των Δημοκρατικών SS Campeador στα ανοικτά του Ρας ελ Μουσταφά της Γαλλικής Τυνησίας.

Σημειώσεις

Παραπομπές

Βιβλιογραφία

Εξωτερικοί σύνδεσμοι
 

Αντιτορπιλικά κλάσης Freccia
Αμπντάλα Α΄ της Ιορδανίας

Αμπντάλα Α΄ μπιν αλ-Χουσεΐν ( , 2 Φεβρουαρίου 1882 – 20 Ιουλίου 1951) ήταν ηγεμόνας της Ιορδανίας από τις 11 Απριλίου 1921 μέχρι τη δολοφονία του το 1951. Ήταν Εμίρης της Υπεριορδανίας, ενός βρετανικού προτεκτοράτου, μέχρι τις 25 Μαΐου 1946, μετά την οποία ήταν βασιλιάς μιας ανεξάρτητης Ιορδανίας. Ήταν μέλος της δυναστείας των Χασεμιτών.

Γεννημένος στη Μέκκα της Χετζάζης της Οθωμανικής Αυτοκρατορίας, ο Αμπντάλα ήταν ο δεύτερος από τους τέσσερις γιους του Χουσεΐν μπιν Άλι, Σαρίφ της Μέκκας, και της πρώτης συζύγου του, Αμπντίγια μπιντ Αμπντουλάχ. Σπούδασε στην Κωνσταντινούπολη και στη Χετζάζη. Από το 1909 έως το 1914, ο Αμπντάλα είχε έδρα στο οθωμανικό νομοθετικό σώμα, ως εκπρόσωπος για τη Μέκκα, αλλά συμμάχησε με τη Βρετανία κατά τη διάρκεια του Α' Παγκοσμίου Πολέμου ενάντια στην οθωμανική κυριαρχία που ηγήθηκε ο πατέρας του Σαρίφ Χουσεΐν. Ο Αμπντάλα οδήγησε προσωπικά τις επιδρομές των ανταρτών σε φρουρές.

Ο Αμπντάλα έγινε εμίρης της Υπερορδανίας τον Απρίλιο του 1921. Υποστήριξε τη συμμαχία του με τους Βρετανούς κατά τη διάρκεια του Β' Παγκοσμίου Πολέμου και έγινε βασιλιάς μετά την ανεξαρτησία της Υπεριορδανίας από το Ηνωμένο Βασίλειο το 1946. Το 1949, η Ιορδανία προσάρτησε τη Δυτική Όχθη, γεγονός που εξόργισε αραβικές χώρες, συμπεριλαμβανομένης της Συρίας, της Σαουδικής Αραβίας και της Αιγύπτου, οι οποίες υπερασπίστηκαν τη δημιουργία ενός παλαιστινιακού κράτους. Δολοφονήθηκε στην Ιερουσαλήμ ενώ παρακολουθούσε την προσευχή της Παρασκευής στην είσοδο του τεμένου Αλ-Άκσα από έναν εθνικιστή Παλαιστίνιο το 1951. Τον διαδέχθηκε ο πρωτότοκος γιος του Ταλάλ .

Σημειώσεις

Βιβλιογραφία 

 
 Shlaim, Avi (2007). Lion of Jordan; The life of King Hussein in War and Peace. Allen Lane

Εξωτερικοί σύνδεσμοι 

 Ένα γενεαλογικό προφίλ του

Οθωμανοί πολιτικοί
Μουσουλμάνοι μονάρχες
Δολοφονημένοι αρχηγοί κράτους
Πολιτικοί του Β΄ Παγκοσμίου Πολέμου
Βασιλείς της Ιορδανίας
Σάγιντ Μουχάμαντ Ζάφερ

Ο Σάγιντ Μουχάμαντ Ζάφερ Σαμπτ Άμπας ( γεννήθηκε 25 Αυγούστου 1985) είναι ποδοσφαιριστής από το Μπαχρέιν, ο οποίος αγωνίζεται ως τερματοφύλακας για την Αλ Μουχάρακ Σ.Κ.. Με 155 διεθνείς αγώνες είναι ο τρίτος σε συμμετοχές στην Εθνική Μπαχρέιν, σύμφωνα με την RSSSF. Η FIFA τον αναγνωρίζει ως κάτοχο του ρεκόρ διεθνών συμμετοχών της χώρας του.

Τίτλοι και διακρίσεις 

 Πρωτάθλημα Μπαχρέιν (5) : 2008, 2009, 2011, 2015, 2018
 Κύπελλο Μπαχρέιν (7) : 2008, 2009, 2011, 2012, 2013, 2016, 2020
 Κύπελλο του διαδόχου του Μπαχρέιν (2) : 2008, 2009
 Κύπελλο Συλλόγων Κόλπου : 2012
 Κύπελλο AFC : 2008

Δείτε επίσης 

 Κατάλογος ποδοσφαιριστών ανδρών με 150 ή περισσότερες διεθνείς συμμετοχές

Παραπομπές

Εξωτερικοί σύνδεσμοι 
 

Ποδοσφαιριστές από το Μπαχρέιν
Τερματοφύλακες ποδοσφαιριστές
Ποδοσφαιριστές Εθνικής Μπαχρέιν
FIFA Century Club
Ποδοσφαιριστές Ασιατικού Κυπέλλου Εθνών 2004
Αθλητές στους Ασιατικούς Αγώνες 2006
Ποδοσφαιριστές Ασιατικού Κυπέλλου Εθνών 2015
Ποδοσφαιριστές Μαλκίγια Κλαμπ
Ποδοσφαιριστές Πρωταθλήματος Μπαχρέιν
Ποδοσφαιριστές Αλ Μουχάρακ Σ.Κ.
Παίκτες νικητές ΑΦΚ Καπ
Σκαντζοροσιάτε

Το Σκαντζοροσιάτε () είναι δήμος της Ιταλίας στην επαρχία του Μπέργκαμο, που ανήκει στην περιφέρεια της Λομβαρδίας. Βρίσκεται περίπου 50 χιλιόμετρα βορειοανατολικά του Μιλάνου και περίπου 6 χιλιόμετρα βορειοανατολικά του Μπέργκαμο. Μέχρι τις 30 Απριλίου 2013, είχε πληθυσμό 10.018 και έκταση 10,8 τετραγωνικών χιλιομέτρων.

Αναφορές